**PITANJA I ODGOVORI – PDP**

[**www.strukturnifondovi.hr**](http://www.strukturnifondovi.hr)

**FOND: Fond solidarnosti Europske unije**  **NADLEŽNO TIJELO: Ministarstvo mora, prometa i infrastrukture**

**NAZIV POZIVA: Vraćanje u ispravno radno stanje infrastrukture i pogona u području prijevoza oštećenih u potresu na području Grada Zagreba, Krapinsko-zagorske županije, Zagrebačke županije, Sisačko-moslavačke županije, Karlovačke županije, Varaždinske županije, Međimurske županije, Brodsko-posavske županije, Bjelovarsko-bilogorske županije i Koprivničko-križevačke županije nastalih kao posljedica serije potresa s epicentrom na području Sisačko-moslavačke županije počevši od 28. prosinca 2020.**

**ROK ZA PODNOŠENJE PP: 16.05.2022.**

**OZNAKA POZIVA: FSEU.MMPI.01**

**ROK ZA ODGOVOR NA PITANJE (UzP): 26.01.2022.**

**TIP NATJEČAJA:OTVORENI**

*\* napomena nadležnom tijelu: U skladu sa Pravilima FSEU, nadležno tijelo dužno je odgovarati na pitanja potencijalnih prijavitelja do roka navedenog u tablici, osim kada rokovi definirani Uputama za prijavitelje (UzP) uvjetuju davanje odgovora u kraćem vremenskom razdoblju (npr. UzP navodi rok za objavu odgovora 7 kalendarskih dana (KD) od postavljenog pitanja a Pravila FSEU predviđaju duži rok u kojem se odgovara na postavljena pitanja), tada prioritet ima rok iz UzP-a.*

Objavljeni odgovori dopunjuju i detaljnije pojašnjavaju dokumentaciju Poziva na dostavu projektnih prijedloga (PDP). Odgovor na pojedino pitanje mora biti eksplicitan, ali u svojoj cjelini ili djelomično smije sadržavati jasne i nedvosmislene reference na odgovor uz neko drugo pitanje.

U interesu jednakog postupanja, nadležno tijelo ne može dati prethodno mišljenje u svezi s prihvatljivošću prijavitelja, operacije ili određenih aktivnosti i troškova te ne može zamijeniti niti prejudicirati ishod pojedinih faza postupka dodjele kako su opisane u UzP-u. Slijedom navedenog, nadležno tijelo nije u mogućnosti odgovarati na pitanja koja zahtijevaju ocjenu prihvatljivosti konkretne operacije, konkretnog prijavitelja, konkretnih aktivnosti, konkretnih troškova i slično. U slučaju takvih pitanja, odgovor nadležnog tijela će upućivati na relevantni dio dokumentacije PDP-a.

|  |  |  |
| --- | --- | --- |
|  | **VERZIJA:** | **1** |
|  | **OBJAVA SVIH PITANJA/ODGOVORA IZ VERZIJE 1:** |  |
| **RB** | **DATUM ZAPRIMANJA PITANJA: 17.01.2022. godine** | **DATUM ODGOVORA NA PITANJE: 19.01.2022. godine** |
|  | U prilogu dostavljamo popis objekata koji su oštećeni potresom 28. prosinca, 2020. godine koje bi željeli prijaviti na otvoreni poziv.  Radi se o 13 zasebnih zahvata te iz tog razloga potrebne su nam dodatne informacije oko načina ispunjavanja Prijave, budući da je predloženo da se svi objekti obuhvate jednom zajedničkom prijavom.  Kao primjer za podnošenje prijave dostavljamo aktualnu prijavu za objekt sanacije propusta u Donjem Sušobregu na L22066 koji je oštećen potresom dana 22.03.2020. godine putem jumbo maila. Prijava je podnesena temeljem Poziva raspisanog od strane Krapinsko-Zagorske županije za objekte oštećene potresom dana 22.03.2020. godine. | Uputama za prijavitelje (u daljnjem tekstu: Upute) koje su javno objavljene određuju se pravila o načinu podnošenja projektnih prijedloga, navode se kriteriji prihvatljivosti projektnih prijedloga, prijavitelja, operacije, troškova i aktivnosti te pravila provedbe postupka dodjele kojim se dodjeljuju bespovratna financijska sredstva u okviru ovog Poziva.  Prijavitelj mora prijaviti jednu prijavu sa svim svojim projektima (klizišta, mostovi, ceste, itd) uz napomenu da svaka aktivnost (projekt) mora zadovoljiti sve uvjete propisane pozivom, tj. točkama 2.6. Prihvatljivost operacije i 5.1. Razdoblje provedbe operacije.  U svrhu osiguravanja poštivanja načela jednakog postupanja prema svim prijaviteljima, ne daju se prethodna mišljenja vezana uz prihvatljivost prijavitelja, operacije, aktivnosti i troškova u odnosu na pojedini projektni prijedlog. |
|  | **VERZIJA:** | **1** |
|  | **OBJAVA SVIH PITANJA/ODGOVORA IZ VERZIJE 1:** |  |
| **RB** | **DATUM ZAPRIMANJA PITANJA: 17.01.2022. godine** | **DATUM ODGOVORA NA PITANJE: 19.01.2022. godine** |
|  | Potencijalni prijavitelj prijavio bi na predmetni Poziv operaciju/projekt sanacije štete od potresa u području prijevoza, konkretno štete nastale na cestovnoj infrastrukturi. Međutim, šteta je nastala nakon djelovanja klizišta, uslijed potresa, što je dovelo do erozije tla i odrona klizišta na dio ceste. Stoga Vas ljubazno molim odgovor, a budući da se radi o kombinaciji sanacije dviju različitih vrsta šteta od potresa (u području prijevoza i obnavljanja pogođenih prirodnih područja kako bi se izbjegli neposredni učinci erozije tla), je li moguće na predmetni Poziv prijaviti navedenu sanaciju štete u cestovnoj infrastrukturi, nastale uslijed djelovanja klizišta ili bi prijavitelj trebao sanaciju klizišta prijaviti posebno na Poziv Hitno obnavljanje pogođenih prirodnih područja kako bi se izbjegli neposredni učinci erozije tla na području grada Zagreba, Krapinsko-zagorske županije, Zagrebačke županije, Sisačko-moslavačke županije, Karlovačke županije, Varaždinske županije, Međimurske županije, Brodsko-posavske županije, Koprivničko-križevačke županije i Bjelovarsko-bilogorske županije, a štetu nastalu isključivo na cesti na predmetni Poziv? | Uputama za prijavitelj, točka 2.10. Prihvatljivi troškovi, određene su sljedeće kategorije troškova prihvatljivima u okviru predmetnog Poziva (između ostalih):   * troškovi sanacije klizišta i nestabilnih pokosa * troškovi sanacije prometnica, mostova, nadvožnjaka, podvožnjaka i popratne infrastrukture.   Sukladno predmetnim Uputama i prihvatljivim kategorijama troškova u okviru ovog Poziva, moguće je prijaviti i troškove sanacije klizišta i troškove sanacije prometnica. Prijavitelj u skladu s načelima ekonomičnosti, učinkovitosti i djelotvornosti odlučuje da li predaje svoj projektni prijedlog sukladno objavljenim uvjetima Poziva. |